Carlo Collodi

Carlo Collodi (kodanikunimi Carlo Lorenzini; 24. november 1826 Firenze – 26. oktoober 1890 Firenze) oli itaalia kirjanik ja ajakirjanik. 

Carlo Collodi isa oli kokk ja ema majateenija.http://www.fantasybookreview.co.uk/Carlo-Collodi/The-Adventures-of-Pinocchio.html Carlo saadeti pärast põhikooli lõpetamist katoliku seminari preestriks õppima. Kuid seminari lõpetamise järel asus ta tööle raamatukaupmehena. 1848. aastal asutas ta satiiriajakirja Il Lampione, mille Toscana võimud 1849. aastal sulgesid. Seejärel asutas ta ajakirja La Scaramuccia. 1860. aastal õnnestus tal ajakirja Il Lampione avaldamine taastada. Lisaks kirjutas ta komöödiaid ja toimetas ajalehti. 

Carlo Collodi esikromaan "Un romanzo in vapore. Da Firenze a Livorno" ('Aururomaan. Firenzest Livornosse') ilmus 1856. aastal. 

Lastekirjandusega hakkas ta tegelema 1876. aastal, mil avaldas prantsuse muinasjuttude tõlkeraamatu "Racconti delle fate" ('muinasjutud'). 

Carlo Collodi kõige tähtsam teos on 1883. aastal ilmunud jutustus "Pinocchio seiklused" (itaalia keeles "Le avventure di Pinocchio").http://www.yourwaytoflorence.com/db/pinocchio/pinocchio.htm Raamat on tõlgitud rohkem kui 260 keelde ja murdesse. Aleksei Tolstoi kirjutas selle motiividel lasteraamatu "Kuldvõtmeke ehk Buratino seiklused" (1936).

Viited

Kategooria:Itaalia kirjanikud
Kategooria:Itaalia ajakirjanikud
Kategooria:Sündinud 1826
Kategooria:Surnud 1890